Blaze7451/Wiki-th-20250601 huggingface dataset:
สิ่งเล็กเล็กที่น่าร็อก (App Love)

สิ่งเล็กเล็กที่น่าร็อก (App Love) ภาพยนตร์รักโรแมนติก กำกับโดยพุฒิพงศ์ พรหมสาขา ณ สกลนคร และสุทธิพงษ์ วัฒนจัง (ชมพู ฟรุตตี้) ที่ได้แนวคิดมาจากภาพยนตร์ชื่อดังในอดีตอย่าง สิ่งเล็กเล็กที่เรียกว่า...รัก ที่ออกฉายในปี พ.ศ. 2557 นำแสดงโดย ณัฐวัฒน์ ชัยณรงค์โสภณ, เอสเธอร์ สุปรีย์ลีลา, ธวัช พรรัตนประเสริฐ, เมทนี บุรณศิริ

**เรื่องย่อ**
ติ๊ก ต้องแกล้งแอ๊บเป็นสาวเพื่อหลีกเลี่ยงการเข้าโรงเรียนเตรียมทหารตามที่พ่อวางแผนชีวิตไว้ให้ ติ๊กเลยต้องสมัครเข้าแก๊งนางฟ้ากลุ่มแอ๊บสาวตัวจี๊ดของโรงเรียน ส่วน "แนน" น้องสาวฝาแฝดของ นนนี่ (สมาชิกแก๊งนางฟ้า) ที่เพิ่งบินกลับมาจากต่างประเทศ ติ๊กตกหลุมรักแนน ทันทีที่ได้เจอ ติ๊กพยายามจะตีสนิทกับแนน จนรู้ว่าแนนเกลียดผู้ชาย โกหกเป็นอย่างมาก 
ทำให้ติ๊กไม่กล้าที่จะเปิดเผยตัวตนที่แท้จริงออกมา  ส่วนแนนก็เริ่มจะสงสัยในตัวเองว่าแอบชอบติ๊ก ทั้ง ๆ ที่ติ๊กแอ๊บเป็นสาว ทำไงดีล่ะทีนี้
แก๊งนางฟ้าโดนกล่าวหาว่าทำเรื่องเสื่อมเสียชื่อเสียงให้กับโรงเรียน ทั้งหมดจึงช่วยกันหาวิธีกู้ชื่อเสียงกลับคืนมาด้วยการสมัครเข้าร่วมแข่งขันประกวดดนตรี โดยการช่วยเหลือของกะเทยรุ่นพี่อย่าง "ป้าปูเป้" เรื่องราวความป่วนชวนหัวจึงเริ่มต้นขึ้น ติ๊กจะต้องแอ๊บกับรักครั้งนี้ไปอีกนานขนาดไหน ? แล้วแนนจะรู้จักหัวใจตัวเองหรือไม่  แล้วแก๊งนางฟ้าจะทำอย่างไร…เมื่อรู้ว่าเพื่อนในกลุ่มทำเป็นแอ๊บสาวเพื่อแอบเข้าแก๊ง

**นักแสดง**

**นักแสดงนำ**
 ณัฐวัฒน์ ชัยณรงค์โสภณ รับบทเป็น ติ๊ก- เอสเธอร์ สุปรีย์ลีลา รับบทเป็น แนน- อานนท์ สายแสงจันทร์ รับบทเป็น ป้าปูเป้- เมทนี บูรณศิริ รับบทเป็น นายพลโชค (พ่อของติ๊ก)- มยุริญ ผ่องผุดพันธ์ รับบทเป็น เจี๊ยบ(แม่ของติ๊ก)- ธวัช พรรัตนประเสริฐ รับบทเป็น เต้ (พี่ชายติ๊ก)- ฐิติกร ธุระพันธ์ รับบทเป็น นนนี่ (แก๊งนางฟ้า)- นิธิวัติ วิเวชไพศาลสกุล รับบทเป็น อคิ (แก๊งนางฟ้า)- วัชรกรณ์ กลิ่นชด รับบทเป็น โจโจ้ (แก๊งนางฟ้า)

**เพลงประกอบภาพยนตร์**
 "เกิดมาเพื่อสิ่งนี้" - กันกัน ณัฐวัฒน์ ชัยณรงค์โสภณ- "รักที่ตามหา" - น.แนน

**รางวัล**
 รางวัลสื่อสร้างสรรค์สุขภาพจิต ประจำปี 2554 ของกรมสุขภาพจิต กระทรวงสาธารณสุข

**อ้างอิง**

**แหล่งข้อมูลอื่น**
  เรื่องย่อ สิ่งเล็กเล็กที่น่าร็อก (กระปุก)fix-attempted=yes -  เรื่องย่อ สิ่งเล็กเล็กที่น่าร็อก (MThai) date=2014-11-10 
หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2557
หมวดหมู่:ภาพยนตร์รัก
หมวดหมู่:ภาพยนตร์ตลก
มิสเตอร์อินเตอร์เนชันแนล

มิสเตอร์อินเตอร์เนชันแนล (Mister International) เป็นการประกวดความงามชายก่อตั้งขึ้นในปี ค.ศ. 2006 ได้รับการจัดขึ้นเป็นประจำทุกปี การประกวดได้รับการดำเนินการโดยองค์กรมิสเตอร์อินเตอร์เนชันแนล ซึ่งยังเป็นผู้รับผิดชอบการประกวดมิสเตอร์สิงคโปร์ ตั้งแต่ครั้งแรกมี 76 ประเทศได้ส่งตัวแทนเข้าการประกวดนี้ โดยเฉลี่ยมีผู้เข้าประกวด 31 คน 
ปัจจุบันมิสเตอร์อินเตอร์เนชันแนลคือ นวาจากู ซามูเอล จากประเทศไนจีเรีย

**ผู้ชนะการประกวด**

**By Mister International Organization**

**เรียงลำดับสัญชาติของผู้ชนะเลิศ**

**ตัวแทนประเทศไทย**

**ผู้ชนะการประกวดในช่วง 1998 - 2003**
Organized by Graviera (India-Based)
Grasim Mr. International จัดโดย Graviera บริษัทเสื้อผ้าผู้ชายในอินเดีย เริ่มขึ้นในปี 1998 และจัดขึ้นเป็นประจำทุกปีในอินเดีย จนถึงปี 2003 เมื่อจัดในลอนดอน งานดังกล่าวไม่ได้จัดขึ้นตั้งแต่นั้นมา และถูกแทนที่ ด้วย Mister International- หมายเหตุ : ในปี 2003 ผู้เข้าแข่งขัน 3 คนมาจากสหรัฐอาหรับเอมิเรตส์รวมถึง อาบูดาบีและชัรญะฮ์ วิลเลียม เคลลี เป็นตัวแทนของชัรญะฮ์และคว้าแชมป์ในเวลาต่อมา

**อ้างอิง**

**แหล่งข้อมูลอื่น**
  เว็บไซต์การประกวดอย่างเป็นทางการ date=2017-03-17 
หมวดหมู่:ประกวดความงามชาย
หม่า เทียนอวี่

หม่า เทียนอวี่ (马天宇; Ma Tianyu; เกิด 12 กรกฎาคม 2529) หรือ เรย์ หม่า(Ray Ma) เป็นนักแสดงชาวจีน เป็นที่รู้จักจากซีรีส์จีนเรื่อง Ice Fantasy ทั้งภาค 1 และ 2 และ มหัศจรรย์กระบี่เจ้าพิภพ 

**ผลงานการแสดง**

**ละคร**

**ภาพยนตร์**

**ผลงานเพลง**

**อัลบั้มเดี่ยว**
 Beautiful Lights (宇光十色)

**เพลงประกอบละคร**
Love is Cherry blossoms ost. Ice fantasy

**เพลงThe flบันทึกลับสามก๊ก  (Secrets of Three Kingdoms) ปี 2017-2018**
 ตำนานกระบี่เซียนหยวน- มหัศจรรย์กระบี่เจ้าพิภพ- ตี่เหรินเจี๋ย รับบท คุณชายหยวนฟาง- Ice Fantasy อัศจรรย์ศึกชิงบัลลังก์น้ำแข็ง ภาค1 และ 2 รับบท คุณชายอิงคงซื่อ- กี่ไซอิ๋ว- ปูปู้จิงซิน ภาค 1 รับบท หวงตี้ (ในยุคปัจจุบัน ปรากฏตัวเฉพาะ episode1)- ความฝันในหอแดง ปี 2010 รับบท เจียเป่าอี้- The Vigilantes in Masks 2010

**อ้างอิง**

**แหล่งข้อมูล**
  ตำนานกระบี่เซียนหยวน Xuan Yuan Sword date=2016-03-04 - http://www.bloggang.com/viewdiary.php?id=lamfungpavilion&month=02-2013&date=15&group=12&gblog=7 
บันเทิงเริงใจ256:วาเลนไทน์ Ray+Kate/วิวาห์มิสHK'09/หูเกอ+หลิวซือซือ/Young Sherlock/Marry into purple-  แฟนคลับของหม่าเทียนหยูในประเทศไทย
หมวดหมู่:นักร้องชายชาวจีน
หมวดหมู่:นักแสดงชายชาวจีน
หมวดหมู่:บุคคลจากมณฑลซานตง
โรงงานไพ่ กรมสรรพสามิต

โรงงานไพ่ กรมสรรพสามิต (Playing card Factory) เป็นหน่วยงานในสังกัดกรมสรรพสามิต กระทรวงการคลัง ก่อตั้งเมื่อวันที่ 1 กรกฎาคม พ.ศ. 2481 ในรัฐบาลสมัยจอมพลแปลก พิบูลสงคราม มีหน้าที่หลักคือ ผลิตไพ่ให้มีคุณภาพได้มาตรฐานเป็นที่ยอมรับในระดับสากล และกำกับการจำหน่ายไพ่ภายในประเทศให้มีประสิทธิภาพ ตลอดจนจำหน่ายไพ่ให้แก่ประเทศต่างๆในแถบภูมิภาคอาเซียน

**ประวัติ**
โรงงานไพ่ จัดตั้งขึ้นตามพระราชบัญญัติไพ่ พุทธศักราช 2481 เมื่อวันที่ 1 กรกฎาคม พ.ศ. 2481 เป็นส่วนราชการสังกัดกรมสรรพสามิต ต่อมากระทรวงการคลัง ได้เห็นชอบให้ โรงงานไพ่จัดตั้งเป็นรัฐวิสาหกิจขึ้นจึงได้ออกระเบียบกระทรวงการคลังว่าด้วยการจัดตั้งโรงงานไพ่กรมสรรพสามิตพ.ศ. 2535 ให้โรงงานไพ่เป็นรัฐวิสาหกิจที่ไม่มีฐานะเป็นนิติบุคคลตั้งแต่วันที่ 1 มกราคม 2535 เป็นต้นมา
การบริหารงานโรงงานไพ่ อยู่ภายใต้การควบคุมนโยบายของคณะกรรมการโรงงานไพ่ ประกอบด้วย อธิบดีกรมสรรพสามิต หรือรองอธิบดีที่ได้รับมอบหมาย เป็นประธานกรรมการ รองอธิบดีกรมสรรพสามิตเป็นรองประธานกรรมการโดยตำแหน่ง ผู้แทนกระทรวงการคลังหนึ่งคนเป็นกรรมการ ผู้อำนวยการเป็นกรรมการและเลขานุการโดยตำแหน่ง และกรรมการอื่นอีกไม่น้อยกว่า 3 คน เป็นกรรมการ แต่เมื่อรวมทั้งคณะแล้วไม่เกิน 11 คน
ในเดือนพฤษภาคม 2566 พันตำรวจโท นราวิทย์ เปาอินทร์ ดำรงตำแหน่งผู้อำนวยการ

**อ้างอิง**

**แหล่งข้อมูลอื่น**
หมวดหมู่:กระทรวงการคลัง (ประเทศไทย)
หมวดหมู่:รัฐวิสาหกิจไทย
หมวดหมู่:องค์การที่ก่อตั้งในปี พ.ศ. 2481
หมวดหมู่:หน่วยงานของรัฐบาลไทยในเขตดุสิต
คลองช่องนนทรี

คลองช่องนนทรี
คลองช่องนนทรี เป็นคลองสายหนึ่งที่เป็นเกาะกลางของถนนนราธิวาสราชนครินทร์ ยาว 4.5 กิโลเมตร เป็นคลองที่แยกมาจากแม่น้ำเจ้าพระยา ในพื้นที่เขตยานนาวา ผ่านแยกพระรามที่ 3-นราธิวาส จากนั้นลำคลองทั้ง 2 ฝั่งขนานไปกับถนนนราธิวาสราชนครินทร์ ตัดกับถนนจันทน์เก่า เข้าสู่พื้นที่เขตสาทร ลำคลองยังคงขนานไปกับถนนนราธิวาสราชนครินทร์ จากนั้นตัดกับถนนสาทร เข้าสู่เขตบางรัก คลองสายนี้จึงไปสิ้นสุดที่แยกนราธิวาส ซึ่งเป็นช่วงที่ถนนนราธิวาสราชนครินทร์ตัดกับถนนสุรวงศ์ คลองช่องนนทรีมีความกว้างช่วงปากคลองประมาณ 20 เมตร ส่วนช่วงที่เลียบไปกับถนนนราธิวาสราชนครินทร์ มีความกว้างประมาณ 6–8 เมตร 

**ประวัติ**
คลองช่องนนทรีเป็นทางน้ำเดิมที่เกิดขึ้นในสมัยรัตนโกสินทร์ตอนต้น จากแผนที่เมื่อ พ.ศ. 2450 แต่เดิมคลองช่องนนทรีมีจุดเริ่มต้นอยู่บริเวณคลองผดุงกรุงเกษมใกล้กับตรอกฉลองกรุง ต้นคลองมีสภาพคดเคี้ยว ภายหลังมีการขุดคลองถนนตรง (คลองที่เลียบไปกับถนนพระรามที่ 4 ในอดีต) ทำให้พื้นที่บริเวณนี้มีลักษณะไม่เป็นมุมฉาก ส่งผลต่อถนนและคลองที่ตัดในภายหลัง ทำให้ทางน้ำช่องนนทรีในช่วงนี้ถูกถม จากแผนที่เมื่อ พ.ศ. 2475 คลองช่องนนทรีในช่วงนี้ถูกถมกลายเป็นถนนในปัจจุบันคือ ตรอกฉลองกรุงและตรอกสะพานเตี้ย
คลองช่องนนทรีในปัจจุบันเริ่มต้นที่บริเวณถนนสุรวงศ์ กรุงเทพมหานคร โดยสำนักงานประชาสัมพันธ์ ระบุว่า เริ่มต้นจากถนนสี่พระยา ถึงเขตเทศบาลนครกรุงเทพฯ ระหว่างหลักเขตที่ 9–10 เป็นคลองเดิมในพื้นที่ ภายหลังมีการขุดคลองสาทรและคลองสีลมตัดกับคลองช่องนนทรี คลองช่องนนทรีในปัจจุบันมีขนาดกว้างขึ้นกว่าเดิม ในขณะที่คลองสาทรมีขนาดแคบลง ต่อมามีการตัดถนนนราธิวาสราชนครินทร์วิ่งคู่ขนานไปกับคลองช่องนนทรี และเกิดรถไฟฟ้าบีทีเอส ระบบรถไฟฟ้ายกระดับแห่งแรกของประเทศไทย เปิดให้บริการครั้งแรกเมื่อวันที่ 5 ธันวาคม พ.ศ. 2542 โดยมีสถานีช่องนนทรียกระดับคร่อมคลองช่องนนทรี จากข้อมูล พ.ศ. 2561 ในการตรวจค่าคุณภาพน้ำคลอง 300 จุด ที่มีความสกปรกมาก พบว่าน้ำบริเวณคลองช่องนนทรีตัดถนนสุรวงศ์ พื้นที่เขตบางรักค่าบีโอดี 90 และ คลองช่องนนทรีตัดถนนสีลม ค่าบีโอดี เขตบางรัก 72 ถือเป็นจุดที่มีความสกปรกมากที่สุดอันดับ 1 และ 2 ตามลำดับ
เมื่อวันที่ 25 ธันวาคม พ.ศ. 2564 ได้เปิดสวนสาธารณะคลองช่องนนทรี ช่วงถนนสาทรถึงซอยนราธิวาสราชนครินทร์ 7 ระยะทาง 200 เมตร โดยโครงการสวนสาธารณะคลองช่องนนทรีเป็นสวนสาธารณะเลียบไปกับคลองช่องนนทรีระยะ 4.5 กิโลเมตร แบ่งช่วงการก่อสร้างเป็นสี่ช่วง

**อ้างอิง**
ช่องนนทรี
ช่องนนทรี
ช่องนนทรี
แมดแม็กซ์

แมดแม็กซ์ เป็นภาพยนตร์ประเภทดิสโทเปียที่สร้างในออสเตรเลีย กำกับการแสดงโดย จอร์จ มิลเลอร์ โดยมีเมล กิบสัน เป็นนักแสดงนำในสามภาคแรก ส่วนในภาคที่สี่ แสดงนำโดยทอม ฮาร์ดี แมดแม็กซ์เป็นภาพยนตร์ที่สร้างชื่อเสียงและทำรายได้มีกำไรมากที่สุดของออสเตรเลีย ที่ได้ถูกบันทึกไว้โดย กินเนสบุ๊คเวิลด์เร็คคอร์ด

**ภาพยนตร์**
 แมดเม็กซ์ (Mad Max) พ.ศ. 2522- แมดเม็กซ์ 2 (Mad Max 2) พ.ศ. 2524- แมดเม็กซ์ 3 โดมบันลือโลก (Mad Max Beyond Thunderdome) พ.ศ. 2528- แมดเม็กซ์ : ถนนโลกันตร์ (Mad Max: Fury Road) พ.ศ. 2558

** ประวัติ**
จอร์ช มิลเลอร์ มีอาชีพเป็นนายแพทย์ประจำห้องฉุกเฉิน ในเมืองซิดนีย์ ออสเตรเลีย เขาได้พบเห็นอุบัติเหตุมากมาย ประกอบกับเกิดวิกฤตน้ำมันโลกในปี พ.ศ. 2516 จึงเกิดแรงบันดาลใจที่จะสร้างภาพยนตร์แนวรุนแรง ที่สะท้อนให้เห็นความเป็นไปในแง่ลบต่อโลก เพื่อให้วัยรุ่นตระหนักในการป้องกันโลกไม่ให้เกิดสภาพการณ์ดังกล่าว ภาพยนตร์ได้สะท้อนให้เห็นความบัดซบของมนุษย์หลังจากที่เกิดวิกฤตสงครามนิวเคลียร์ โดยเฉพาะในแง่มุมของการแย่งชิงพลังงาน ในเรื่องคือน้ำมันเป็นต้น

**รถยนต์ที่ใช้**
รถยนต์ของแม็กซ์ตัวเอกในเรื่องคือ รถยนต์ฟอร์ด รุ่น Falcon XB Sedan ปี 1974

**อ้างอิง**
หมวดหมู่:ภาพยนตร์ออสเตรเลีย
หมวดหมู่:ภาพยนตร์ที่ถ่ายทำในประเทศออสเตรเลีย
หมวดหมู่:ภาพยนตร์ที่ออกฉายในปี พ.ศ. 2522
รัฐบาลเปลี่ยนผ่านแห่งชาติ

รัฐบาลเปลี่ยนผ่านแห่งชาติ เป็นรัฐบาลกลางของประเทศโซมาเลียที่นานาประเทศรับรองตั้งแต่ พ.ศ. 2543 ถึง 2547
รัฐบาลเปลี่ยนผ่านแห่งชาติ (TGN) ตั้งขึ้นเมื่อเดือนพฤษภาคม พ.ศ. 2543 หลังการประชุมสันติภาพแห่งชาติโซมาเลียซึ่งจัดขึ้นที่เมืองอาร์ตา ประเทศจิบูตี แต่ถูกต่อต้านจากทหารและนักการเมืองโดยสภาความสมานฉันท์และการฟื้นฟูโซมาเลีย ซึ่งฮุสเซน โมฮัมเหม็ด ฟาระห์ ไอดิดและโมฮัมเหม็ด เดเรเป็นผู้ก่อตั้ง
จากภัยคุกคามทั้งภายนอกและภายใน ทำให้ต้องเปลี่ยนนายกรัฐมนตรีถึงสี่คนในสามปี และหน่วยบริหารราชการแผ่นดินล้มละลายใน พ.ศ. 2546 อาณัติของรัฐบาลจึงหมดลงไปพร้อมกัน
เมื่อวันที่ 10 ตุลาคม พ.ศ. 2547 สมาชิกสภานิติบัญญัติเลือกตั้งให้อับดุลลาฮี ยูซุฟ อะห์เมดเป็นประธานาธิบดีคนแรกของรัฐบาลกลางเพื่อการเปลี่ยนผ่าน ซึ่งสืบรัฐบาลเปลี่ยนผ่านแห่งชาติ เขาได้รับ 189 คะแนนจากรัฐสภารัฐบาลกลางเปลี่ยนผ่าน ขณะที่คู่แข่งที่สูสีที่สุดคืออดีตทูตประจำกรุงวอชิงตัน อับดุลลาฮี อาห์เมด อาด์ดูได้ 79 คะแนนในการลงคะแนนรอบที่สาม เมื่อดำรงดำแหน่งประธานาธิบดีแล้ว ผู้นำรัฐบาลเปลี่ยนผ่านแห่งชาติ อับดิคาซิม ซาลาด ฮัสซัน ก็ถอนตัวออกจาการเลือกตั้งอย่างสงบ

**อ้างอิง**
หมวดหมู่:รัฐสิ้นสภาพในทวีปแอฟริกา
หมวดหมู่:ประวัติศาสตร์โซมาเลีย
หมวดหมู่:สงครามกลางเมืองโซมาเลีย
หมวดหมู่:รัฐบาลชั่วคราว
หมวดหมู่:ประวัติศาสตร์การเมืองโซมาเลีย
ดาวเงินไทยทอง

ดาวเงินไทยทอง  Argostemma thaithongiae เป็นพืชในสกุลดาวเงิน วงศ์ Rubiaceae เป็นไม้ล้มลุกอวบน้ำ ขึ้นตามหินปูน ใบเดี่ยว ดอกช่อ ออกที่ปลายยอด ดอกสีขาว รูประฆัง ผลขนาดเล็ก แห้งแล้วแตก ออกดอกช่วงมิถุนายน – สิงหาคม พบครั้งแรกที่ดอยเชียงดาว จังหวัดเชียงใหม่ โดย H.B.G. Garrett ชาวอังกฤษ ชื่อสปีชีส์ตั้งเป็นเกียรติแก่ศ. ดร. อบฉันท์ ไทยทอง 

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 124
หมวดหมู่:สกุลดาวเงิน
แมนฮันต์อินเตอร์เนชันแนล

แมนฮันต์อินเตอร์เนชั่นแนล (Manhunt International) เป็นประกวดความงามระดับนานาชาติของผู้ชายซึ่งเริ่มในปี พ.ศ. 2536 ก่อตั้งในประเทศสิงคโปร์
ผู้ได้รับตำแหน่งคนปัจจุบันคือ อภิสิทธินันท์ เลน ดาโสม จากประเทศไทย

**ประวัติ**
การประกวดแมนฮันต์  เริ่มต้นขึ้นเมื่อปี พ.ศ. 2530 เมื่อ อเล็กซ์ หลิว ผู้อำนวยการฝ่ายการตลาดของ Exclusive Resources Marketing Pte Ltd, ตัดสินใจที่จะจัดเวทีการประกวดโมเดลชายครั้งแรกในสิงคโปร์เนื่องจากมีการประกวดสตรีและผู้ชายเป็นจำนวนมาก หลิวจึงวางแผนและออกแบบการประกวด แมนฮันต์ ครั้งแรก.
แมนฮันต์ กลายเป็น แมนฮันต์อินเตอร์เนชั่นแนล ในปีพ.ศ. 2536 เป็นครั้งแรกในโกลด์โคสต์ในประเทศออสเตรเลีย ในปีพ.ศ. 2536 เมื่อโทมัส ซัสเซอ ได้รับชัยชนะ แมนฮันต์อินเตอร์เนชั่นแนล ของผู้เข้าร่วม 25 คนแรก ในปีพ.ศ. 2537 การประกวดยังคงอยู่ในโกลด์โคสต์ของออสเตรเลียเมื่อ นิคอส ปาปาดากิส ประเทศกรีซได้รับชัยชนะ การแข่งขัน แมนฮันต์อินเตอร์เนชั่นแนล เป็นความร่วมมือกับคู่ค้าชาวออสเตรเลีย Procon Leisure International Pty Ltd โดย Rosko Dickinson.
หนึ่งในปีที่ประสบความสำเร็จมากที่สุดของการประกวดคือเดือนพฤศจิกายน ในปีพ.ศ. 2538 เมื่อผู้เข้าแข่งขัน 35 รายเดินทางไปที่เกาะเซ็นโตซ่า ประเทศสิงคโปร์เพื่อชิงตำแหน่ง รางวัลเงินสดและรางวัลสำหรับผู้ชนะปี ในปีพ.ศ. 2538 เกินกว่า 90,000 เหรียญ

**รูปแบบการประกวด**
การประกวดแมนฮันต์อินเตอร์เนชันแนลจะแบ่งออกเป็น 2 รอบคือ รอบพรีลิมมินารี และรอบตัดสิน ระหว่างการประกวดรอบพรีลิมมินารี ผู้เข้าประกวดจะได้รับการตัดสินด้วยชุดประจำชาติ, ชุดว่ายน้ำ, ชุดสูทสากล และชุดแฟชัน ผู้เข้าประกวดที่ได้คะแนนสะสมสูงสุดจากรอบพรีลิมมินารีจะผ่านเข้าสู่รอบตัดสินต่อไป
ในการประกวดรอบตัดสินผู้เข้าประกวด 15 คนจะได้รับเลือกให้เป็นแมนฮันต์อินเตอร์เนชันแนล นอกจากนี้ยังมีรางวัลพิเศษอื่น ๆ อีกหลายรางวัล ได้แก่ ชุดประจำชาติยอดเยี่ยม, เบสท์รันเวย์โมเดล, มิสเตอร์คอนจีเนียลีตี, มิสเตอร์เฟรนด์ชิป, มิสเตอร์เพอร์ซันแนลลีตี, มิสเตอร์ฟิสิกส์ และ มิสเตอร์พ็อพพิวแลริที (ได้รับการโหวตจากประชาชนทางอินเทอร์เน็ต)

**ผู้ดำรงตำแหน่ง**
ไม่ได้จัดขึ้นในปี ค.ศ. 1996, 2003, 2004, 2009, 2013-2015', 2019, 2021, 2023
หมายเหตุ

**รางวัลพิเศษ**

**ตัวแทนประเทศไทย**

**ดูเพิ่ม**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2010-09-23 -  Pageantopolis' Manhunt International page date=2010-03-27 
หมวดหมู่:แมนฮันต์อินเตอร์เนชันแนล
หมวดหมู่:ประกวดความงามชาย
เต่าร้างยักษ์คีรีวง

เต่าร้างยักษ์คีรีวง  Caryota kiriwongensis เป็นปาล์มต้นเดียว มีใบบนต้น 8-10 กาบ ใบประกอบรูปขนนก 2 ชั้น ใบย่อยมีได้มากถึง 25 คู่ ดอกช่อ ติดผลจำนวนมาก แต่ละผลมี 2 เมล็ด พบครั้งแรกในประเทศไทยเมื่อ 28 พฤศจิกายน พ.ศ. 2540 โดย D.R. Hodel ชาวสหรัฐ ที่หมู่บ้านคีรีวง ตำบลกะโรม อำเภอลานสกา จังหวัดนครศรีธรรมราช ชื่อสปีชีส์ตั้งตามหมู่บ้านคีรีวง 

**อ้างอิง**
 ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 99
หมวดหมู่:เต่าร้าง
บีสต์แอนด์เดอะฮาร์ลอต

"บีสต์แอนด์เดอะฮาร์ลอต" (Beast and the Harlot) เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เพลงนี้ออกจำหน่ายเป็นซิงเกิลลำดับที่ 3 จากสตูดิโออัลบั้มชุดที่ 3 ของวง ซิตีออฟอีวิล เพลงนี้ได้ติดอันดับที่ 19 ในชาร์ตฮอตเมนสตรีมร็อกแทร็ก สหรัฐอเมริกา, อันดับที่ 47 ในชาร์ตซิงเกิลแห่งสหราชอาณาจักร และอันดับที่ 1 ในชาร์ตเพลงร็อกในสหราชอาณาจักร ในวันที่ 12 มีนาคม พ.ศ. 2549
"บีสต์แอนด์เดอะฮาร์ลอต" เป็นเพลงหนึ่งในเพลงที่บันทึกในช่วงแรก ๆ ที่มีการเปลี่ยนแปลงเสียงร้องของ เอ็ม. แชโดวส์ โดยการหลีกเลี่ยงการแผดเสียง และทำให้มีความเป็นฮาร์ดร็อกมากขึ้น เมื่อเทียบกับผลงานที่ผ่านมา เพลงมีจังหวะที่หนักและรวดเร็ว และมีโครงสร้างของเพลงที่ค่อนข้างปกติ ยกเว้นท่อนกีตาร์โซโลของ ซินนิสเตอร์ เกตส์ ที่เล่นหลังท่อนคอรัสแรก แทนที่จะเป็นหลังท่อนคอรัสครั้งที่สอง ซึ่งผิดปกติและแตกต่างไปจากเพลงทั่วไป

**รายชื่อเพลง**
เพลงทั้งหมดแต่งโดยอะเว็นจด์เซเวนโฟลด์

**บุคคลที่เกี่ยวข้อง**
อะเว็นจด์เซเวนโฟลด์- เอ็ม. แชโดวส์ – ร้องนำ- แซกกี เวนเจนซ์ – จังหวะกีตาร์, ร้องเสียงประสาน- เดอะเรฟ – กลอง, ร้องเสียงประสาน- ซินนิสเตอร์ เกตส์ – กีตาร์นำ, ร้องเสียงประสาน- จอห์นนี คริสต์ – กีตาร์เบส
การผลิต- แอนดรูว์ เมอร์ดอก – โปรดิวเซอร์เพลง- แคม แร็กแคม – งานศิลปะ

**อ้างอิง**

**แหล่งข้อมูลอื่น**
 beast-and-the-harlot
หมวดหมู่:ซิงเกิลในปี พ.ศ. 2549
หมวดหมู่:เพลงในปี พ.ศ. 2548
หมวดหมู่:เพลงของอะเว็นจด์เซเวนโฟลด์
ชาวโซมาลี

ชาวโซมาลี (Soomaaliyeed, الصوماليون) เป็นกลุ่มชาติพันธุ์ที่อาศัยอยู่ในจะงอยแอฟริกา (คาบสมุทรโซมาลี)  ชาวโซมาลีส่วนใหญ่พูดภาษาโซมาลี และคนส่วนใหญ่นับถือศาสนาอิสลาม นิกายสุหนี่ กลุ่มชาติพันธุ์โซมาลีส่วนใหญ่อาศัยอยู่ในประเทศโซมาเลีย (ประมาณ 8,700,000)  เอธิโอเปีย (4600000)  เคนยา (2.4 ล้าน)  และจิบูตี (464600)  และอีกจำนวนมากยังอาศัยอยู่ในพื้นที่บางส่วนของตะวันออกกลาง, อเมริกาเหนือ และยุโรป

**อ้างอิง**

ซ
ซ
มิสเตอร์โกลบอล

มิสเตอร์โกลบอล (Mister Global) เป็นการประกวดความงามชายก่อตั้งขึ้นในปี ค.ศ. 2014 ในครั้งแรกมี 16 ประเทศที่ส่งตัวแทนเข้าร่วมการประกวด ผู้ที่ได้ตำแหน่งมิสเตอร์โกลบอลคนแรกได้แก่ เมียะ ตูยะ ลวีน จากพม่า ในครั้งที่ 3 การประกวดมิสเตอร์โกลบอลได้รับการจัดอันดับให้เป็นการประกวดระดับแกรนด์สแลม ร่วมกับ แมนฮันต์อินเตอร์เนชันแนล มิสเตอร์เวิลด์ มิสเตอร์อินเตอร์เนชันแนล และมิสเตอร์ซูปราเนชันแนล
ในเดือนมกราคม ค.ศ. 2024 บริษัท ทีพีเอ็น โกลบอล จำกัด ได้ถือครองลิขสิทธิ์การประกวดมิสเตอร์โกลบอลตั้งแต่ปี 2024 เป็นต้นไป ซึ่งทีพีเอ็นเป็นบริษัทที่จัดการประกวดมิสยูนิเวิร์สไทยแลนด์และนางสาวไทยด้วย
ผู้ดำรงตำแหน่งมิสเตอร์โกลบอลคนปัจจุบัน คือ ดาเมียร์ โคริลลา จาก ประเทศฟิลิปปินส์

**ผู้ชนะการประกวด**

**เรียงลำดับสัญชาติของผู้ชนะเลิศ**
หมายเหตุ

**รางวัลพิเศษ**

**ตัวแทนประเทศไทย**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2021-06-06 -  Pageantopolis' Mister Global Page date=2015-02-17 
หมวดหมู่:มิสเตอร์โกลบอล
หมวดหมู่:ประกวดความงามชาย
หมวดหมู่:ทีพีเอ็น โกลบอล
โรงเรียนอุบลรัตนราชกัญญาราชวิทยาลัย นครปฐม

โรงเรียนอุบลรัตนราชกัญญาราชวิทยาลัย  นครปฐม  (langx|en|Princess Ubolratana Rajakanya's College Nakhon Pathom อักษรย่อ : อ.ร.ว.นฐ , PURCNP)  เป็นหนึ่งใน 20 โรงเรียนเฉลิมพระเกียรติ ในพระอุปถัมภ์ทูลกระหม่อมหญิงอุบลรัตนราชกัญญา สิริวัฒนาพรรณวดี เนื่องในวโรกาสพระชันษาครบ 60 พรรษา และเป็นหนึ่งใน 5 โรงเรียนเฉลิมพระเกียรติ เครือ โรงเรียนอุบลรัตนราชกัญญาราชวิทยาลัย ทั้ง 5 เขต

**ประวัติ**
โรงเรียนอุบลรัตนราชกัญญาราชวิทยาลัย  นครปฐม เดิมชื่อว่า โรงเรียนปรกแก้ววิทยา ตั้งอยู่ที่ 32  หมู่ 4 ตำบลบางแก้ว  อำเภอนครชัยศรี จังหวัดนครปฐม 73120 
เมื่อวันที่ 23 กุมภาพันธ์ พ.ศ. 2555 ได้รับพระกรุณาธิคุณพระราชทานพระอนุญาตชื่อสถานที่อันเนื่องพระนามเป็นโรงเรียนอุบลรัตนราชกัญญาราชวิทยาลัย นครปฐม จากทูลกระหม่อมหญิงอุบลรัตนราชกัญญา สิริวัฒนาพรรณวดี โดยเป็นโรงเรียนเฉลิมพระเกียรติเนื่องในพระชันษาครบ 60 พรรษา

**สัญลักษณ์ประจำโรงเรียน**
 ตราประจำโรงเรียน ตราสัญลักษณ์พระนามย่อ อ.ร. ภายไต้ พระอุณาโลม เปร่งรัศมีสีทอง เหนือแพรแถบรองรับฐาน โดยมีข้อความว่า อุบลรัตนราชกัญญาราชวิทยาลัย นครปฐม- สีประจำโรงเรียน ได้แก่ แดง-ขาว โดยที่
** สีแดง หมายถึง สีประจำวันประสูติทูลกระหม่อมหญิงอุบลรัตนราชกัญญา สิริวัฒนาพรรณวดี ประสูติวันพฤหัสบดี จึงใช้สีแสดเข้มเป็นสีประจำพระองค์ ด้วยพระองค์เป็นพระราชธิดาพระองค์ใหญ่ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรจึงใช้สีเข้มกว่าพระองค์อื่น
** สีขาว หมายถึง ความซื่อสัตย์ บริสุทธิ์- คำขวัญประจำโรงเรียน รักษ์ศักดิ์ศรี มีคุณธรรม นำวิชาการ สืบสานงานพระราชดำริ- อัตลักษณ์ประจำโรงเรียน เป็นคนเก่ง คนดี มีคุณธรรม นำวิถีไทย- เอกลักษณ์ประจำโรงเรียน เป็นโรงเรียนเฉลิมพระเกียรติ ที่มุ่งเน้นพัฒนาผู้นำการสร้างทักษะชีวิต

**ธงประจำโรงเรียน**
ลักษณะเป็นสี่เหลี่ยมผืนผ้าขนาด 4 x 6 เป็นธงสีแสดแดงทั้งผืน มีตราสัญลักษณ์ประจำโรงเรียน ตราสัญลักษณ์พระนามย่อ อ.ร. ภายไต้ พระอุณาโลม เปร่งรัศมีสีทอง เหนือแพรแถบรองรับฐาน โดยมีข้อความว่า อุบลรัตนราชกัญญาราชวิทยาลัย นครปฐม ทั้งตราประจำโรงเรียนเป็นลายเส้นสีขาวอยู่กลางผืน

**แหล่งข้อมูลอื่น**
  Facebook โรงเรียนอุบลรัตนราชกัญญาราชวิทยาลัย นครปฐม
หมวดหมู่:โรงเรียนที่ก่อตั้งในปี พ.ศ. 2555
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครปฐม
หมวดหมู่:สิ่งก่อสร้างในอำเภอนครชัยศรี
มิสแกรนด์ไทยแลนด์ 2014

มิสแกรนด์ไทยแลนด์ 2014 ( Miss Grand Thailand 2014) เป็นการประกวดมิสแกรนด์ไทยแลนด์ครั้งที่ 2 ซึ่งมีการทำกิจกรรมการเก็บตัวการประกวด ณ จังหวัดบุรีรัมย์ และมีการประกวดรอบตัดสินในวันที่ 17 มิถุนายน พ.ศ. 2557 โดยดำเนินงานถ่ายทอดสดโดย ช่อง 7 
ญาดา เทพนม ผู้ดำรงตำแหน่งมิสแกรนด์ไทยแลนด์ 2013 จากจังหวัดประจวบคีรีขันธ์ ได้มอบมงกุฎและสายสะพายให้แก่ ปรภัสสร วรสิรินดา จากจังหวัดนครราชสีมา ได้รับตำแหน่งมิสแกรนด์ไทยแลนด์ 2014 และเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2014 ณ อินดอร์ สเตเดียม หัวหมาก

**ผลการประกวด**

**ลำดับ**

**ลำดับการประกาศชื่อ**

**รางวัลตำแหน่งพิเศษ**

**ผู้เข้าประกวด**
ผู้เข้าประกวด 50 คนสุดท้าย ได้รับการยืนยันแล้ว:

**อ้างอิง **

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:มิสแกรนด์ไทยแลนด์แบ่งตามปี
สุขาอยู่หนใด

"สุขาอยู่หนใด" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2557 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องและแต่งทำนองโดย สมพล รุ่งพาณิชย์ และเรียบเรียงโดย ทเวนตีไฟฟ์อาเวอส์
ที่มาของเพลงนั้น เกิดขึ้นตอนที่ผมขับรถอยู่แล้วทำนองเพลงท่อนฮุกก็ผุดขึ้นมา ก็เลยรีบอัดไว้แล้วนำมาแต่งต่อแล้วบังเอิญคำว่า สุขาอยู่หนใด มันก็ลอยขึ้นมาอีก ซึ่งเข้ากับทำนองได้พอดีเลยลองเอามาทำในโปรแกรมการาจ แบนด์ในไอโฟน แล้วลองใส่เสียงซินธิไซเซอร์เพิ่มไปก็เลยเป็นเพลงนี้ขึ้นมา 
ส่วนความหมายของเพลงนั้น ได้กล่าวถึงความสุขเราไม่จำเป็นต้องวิ่งตามหา ความสุขมันไม่ได้ซ่อนอยู่ที่ไหน บางคนเราอาจมีทุกอย่างสมบูรณ์ แต่สิ่งเหล่านั้นมันไม่ได้ตอบโจทย์เรื่องความสุขที่แท้จริง คือบางคนมีครบทุกอย่างแต่คำตอบในหัวใจตัวเองกลับไม่มี มันก็เหมือนรู้จักทั้งโลกแต่ไม่รู้ใจตัวเองแบบนี้มันก็ไม่มีความสุข
ส่วนมิวสิกวิดีโอนี้ เผยแพร่ครั้งแรกในวันที่ 24 พฤศจิกายน พ.ศ. 2557 เวลา 20.00 น ในยูทูบ

**การตอบรับ**
เพลง "สุขาอยู่หนใด" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของทเวนตีไฟฟ์อาเวอส์
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยสมพล รุ่งพาณิชย์
หมวดหมู่:เพลงซินธ์ป็อปไทย
หมวดหมู่:เพลงป็อปร็อกไทย
จ๊อกกี้ ศิษย์กันภัย

จ๊อกกี้ ศิษย์กันภัย เจ้าของฉายา ขุนเข่าพลังม้า มีชื่อจริงคือ พุทธา นารี เป็นนักมวยไทยชาวไทย ในปี พ.ศ. 2520 เขาได้จับคู่จิตติ เมืองขอนแก่น ขึ้นชกกับโพธิ์ไทร สิทธิบุญเลิศ ในแบบสองต่อหนึ่ง นับเป็นการต่อสู้แบบสองต่อหนึ่งครั้งแรกของวงการมวยไทย
นอกจากนี้ เขายังเป็นเจ้าของผลงานโดดเด่นของเวทีมวยลุมพินี ด้วยการเป็นฝ่ายชนะนักคาราเต้ชาวอเมริกันผู้มีนามว่าลินเซย์ เฟอร์กูสัน ในยุคที่ พ.อ.ชาย ดิษยเดช เป็นนายสนามมวย โดยมีผู้ชมนับหมื่นคนในการแข่งขันนัดดังกล่าว และสามารถเก็บค่าผ่านประตูได้ถึง 1.12 ล้านบาท

**ประวัติ**
จ๊อกกี้ ศิษย์กันภัย มีชื่อจริงคือ พุทธา นารี เกิดวันที่ 18 เมษายน พ.ศ. 2497 ที่ตำบลหนองโก อำเภอกระนวน จังหวัดขอนแก่น เขาได้รับการฝึกมวยไทยจาก สายัณห์ สิงห์สายัณห์ ผู้เป็นพี่ชาย และเขาได้เข้าแข่งขันมวยไทยครั้งแรกเมื่ออายุ 12 ปี โดยใช้ชื่อ พุทธศักดิ์ สิงห์สายัณห์ และเป็นฝ่ายชนะจากการใช้เข่า โดยได้รับเงินรางวัลจากการแข่งขันครั้งดังกล่าวที่ 30 บาท
ครั้นเมื่ออายุได้ 17 ปี เขาได้เดินทางมายังกรุงเทพมหานคร โดยได้อาศัยอยู่กับบุญชู ทรัพย์แก้ว และเปลี่ยนชื่อในการแข่งขันใหม่เป็น จ๊อกกี้ สิงห์ธ.ส. และมีผลงานชนะยอด สิงห์สามเหลี่ยม ที่เวทีพระประแดง จากนั้นเพียงสองปีกว่า ชื่อเสียงของจ๊อกกี้ก็เป็นที่รู้จักทั่วประเทศ เมื่อครั้งที่เขาได้เป็นฝ่ายชนะสกัด เพชรยินดี อย่างราบคาบด้วยการใช้เข่าเข้าโจมตี จากการต่อสู้ที่ดุเดือดและรุนแรง ของการแข่งขันศึกน้ำเงินมหากุศล ที่เวทีมวยราชดำเนิน ณ วันที่ 6 กรกฎาคม พ.ศ. 2520 โดยเก็บค่าผ่านประตูได้ 880,000 บาท
ต่อมา เขาได้ย้ายไปอยู่ที่ค่ายมวยของประเสริฐ กันภัย พร้อมกับเปลี่ยนชื่อชกใหม่เป็น จ๊อกกี้ ศิษย์กันภัย
จ๊อกกี้ได้รับการกล่าวว่าเป็นยอดนักมวยแห่งยุคที่เคยขึ้นชกกับเผด็จศึก พิษณุราชันย์, สกัด เพชรยินดี, หนองคาย ส.ประภัสสร, ผุดผาดน้อย วรวุฒิ, วิชาญน้อย พรทวี, ณรงค์น้อย เกียรติบัณฑิต, เริงศักดิ์ พรทวี, โพธิ์ไทร สิทธิบุญเลิศ, ขุนพลน้อย เกียรติสุริยา และวังวน ลูกมาตุลี โดยได้รับค่าตัวที่กว่า 5 หมื่นบาทในทุกการแข่งขันของช่วงดังกล่าว
ครั้นชื่อเสียงการใช้เข่าของจ๊อกกี้เป็นที่กล่าวขวัญ ก็ได้มีนักมวยไทยผู้มีชื่อเสียงด้านการใช้เข่าผงาดขึ้นมาอีกราย เขาผู้นั้นคือเรือนแพ ศิษย์วัดหนัง ซึ่งเป็นเจ้าของฉายา ขุนเข่าขมังเวทย์ แล้วในที่สุด ทั้งสองก็ได้โคจรมาพบกัน ณ การแข่งขันชิงแชมป์รุ่นแบนตัมเวท แห่งเวทีมวยราชดำเนิน จากการแข่งขันครั้งดังกล่าว จ๊อกกี้เป็นฝ่ายชนะ และถือเป็นการแข่งขันที่สร้างความประทับใจมากที่สุดสำหรับเขา
ในภายหลัง เขาได้มีโอกาสเดินทางไปแข่งขัน ณ ประเทศญี่ปุ่น 2 ครั้ง โดยผลัดกันแพ้ ผลัดกันชนะกับเจ้าภาพ เมื่อกลับมาแข่งที่ประเทศไทย เขาก็ได้เป็นฝ่ายแพ้ต่อไกรเพชร ส.ประทีป และนัดสุดท้ายเป็นฝ่ายแพ้ต่อสามารถ ประสานมิตร ที่ซึ่งเขาได้อำลาการแข่งขันขณะอายุได้ 26 ปี ในปี พ.ศ. 2523

**ชีวิตส่วนตัว**
ด้านชีวิตส่วนตัว สมรสกับสำเนียง นารี และมีลูกด้วยกันทั้งหมด 3 คน โดยที่ทั้งคู่ได้ทำไร่นา ไร่อ้อย และขับรถสองแถวรับส่งนักเรียนเพื่อรายได้เสริม รวมถึงเขายังได้รับเลือกเป็นอบต.ตำบลหนองโก เนื่องจากได้รับการยอมรับและนับถือจากเพื่อนบ้าน

**ผลงานระดับนานาชาติ**

**สิ่งสืบเนื่อง**
ภายหลังจากจ๊อกกี้ ศิษย์กันภัย แขวนนวมจากการชกมวยไทยแล้วเขาได้ตั้งค่ายมวยไทยชื่อค่ายจ๊อกกี้ยิมซึ่งนักมวยที่โด่งดังและโดดเด่นที่สุดของค่ายคือ ศิลปไทย จ๊อกกี้ยิม แต่ในปัจจุบันค่ายมวยจ๊อกกี้ยิมได้ปิดตัวแล้ว

**อ้างอิง**
บรรณานุกรม- สว่าง สวางควัฒน์. คอลัมน์ "ฉายาชาวยุทธ์". หนังสือพิมพ์ข่าวสดรายวัน. ISSN 1686-8218- หนังสือมวย บ๊อกซิ่ง. พ.ศ. 2520
หมวดหมู่:นักมวยไทยชาวไทย
หมวดหมู่:บุคคลจากอำเภอกระนวน
หมวดหมู่:พุทธศาสนิกชนชาวไทย
หมวดหมู่:นักมวยจากจังหวัดขอนแก่น
น้ำตาสุดท้าย

น้ำตาสุดท้าย เป็นซิงเกิลของวงดนตรีแนวร็อกค็อกเทล จากค่ายจีนี่ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย COCKTAIL ออกจำหน่ายในวันที่ 28 กุมภาพันธ์ พ.ศ. 2556 และมิวสิกวิดีโอเผยแพร่ครั้งแรกในวันที่ 29 มีนาคม พ.ศ. 2556 เพลงนี้ยังถูกรวมในอัลบั้มของ เดอะลอดส์ออฟมิสเซอรี ในปี พ.ศ. 2557
น้ำตาสุดท้าย เป็นเพลงแรกของวงที่พยายามขยายความการเป็น­วงแห่งการผสมผสาน เข้าสู่ภาคของการใช้เครื่องเป่าทองเหลือง เพื่อหลุดพ้นจากการจำกัดตนอยู่แต่เพียงการ­ใช้แต่เครื่องสาย แสดงให้เห็นถึงความเติบโตอีกขีดขั้นของวงร­็อคสี่ชิ้นวงนี้ โดยเลือกเอาลักษณะอันโดดเด่นของ เฟรนช์ฮอร์น, ทรัมเป็ท และทรอมโบน มาผสมผสานเข้ากับเครื่องสาย เพื่อสร้างสีสันที่สว่าง สดใสยิ่งขึ้น ในแบบที่วงไม่เคยทำมาก่อน

**เนื้อหาของเพลง**
เนื้อหาของเพลงนั้นเป็นการปลอบประโลม เพื่อเยียวยาให้พ้นจากความเศร้าหมองทั้งหล­ายที่ผ่านมา โดยการใช้น้ำตาชะล้างทุกอย่าง เมื่อน้ำตาหยดสุดท้ายผ่านพ้นไป ชีวิตจะได้เริ่มต้นใหม่อีกครั้งหนึ่ง

**การตอบรับ**
เพลง น้ำตาสุดท้าย ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 เมษายน พ.ศ. 2556 และติดอันดับสูงสุดที่ 6 จากการจัดอันดับของ95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 19 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของค็อกเทล (วงดนตรี)
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:เพลงที่ประพันธ์คำร้องโดยปัณฑพล ประสารราชกิจ
หมวดหมู่:เพลงบันทึกเสียงที่ผลิตโดยดนัย ธงสินธุศักดิ์
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงออลเทอร์นาทิฟร็อกไทย
งานเต้นรำในคืนพระจันทร์เต็มดวง

งานเต้นรำในคืนพระจันทร์เต็มดวง เป็นซิงเกิลของวงดนตรีค็อกเทล โดยออกจำหน่ายอย่างเป็นทางการในวันที่ 21 กันยายน พ.ศ. 2554 โดยร่วมร้องกับ นิว - นภัสสร ภูธรใจ จากสตูดิโออัลบั้ม เท็นเทาซันด์เทียส์ ก่อนถูกนำมาดัดแปลงเป็นเพลงประกอบละคร ลูกไม้ลายสนธยา ในปี พ.ศ. 2559

**ประวัติ**
เพลงงานเต้นรำในคืนพระจันทร์เต็มดวง ถูกแต่งขึ้นโดย ปัณฑพล ประสารราชกิจ เพื่อใช้เป็นเพลงประกอบละครเวทีเรื่อง "The Castle ความตาย ความรัก ความทรงจำ" โดยคณะนิเทศศาสตร์ มหาวิทยาลัยกรุงเทพ ในปี พ.ศ. 2551 โดยมีปัณฑพลเป็นผู้ร้องเพียงคนเดียว ก่อนที่เพลงนี้จะถูกนำออกเป็นซิงเกิล ในปี พ.ศ. 2554 และร่วมร้องกับ นภสสร ภูใจไท และถูกบรรจุไว้ในอัลบั้ม เท็นเทาซันต์เทียส์ สตูดิโออัลบั้มลำดับที่ 4 ของวงค็อกเทล และได้ถูกดัดแปลงอีกครั้งในปี พ.ศ. 2561 เพื่อใช้เป็นเพลงประกอบละคร ลูกไม้ลายสนธยา ทางช่อง 7 เอชดี โดยในช่วงดนตรีเปิดละครขับร้องโดย ปัณฑพล ส่วนช่วงดนตรีปิดละครนั้นขับร้องโดย พิมประภา ตั้งประภาพร

**การตอบรับ**
เพลง งานเต้นรำในคืนพระจันทร์เต็มดวง ติดอันดับสูงสุดที่ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 18 กันยายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี 

**ชาร์ต**

**อ้างอิง**

**แหล่งข้อมูลอื่น**
  เนื้อเพลง งานเต้นรำในคืนพระจันทร์เต็มดวง
หมวดหมู่:เพลงไทยสากล
หมวดหมู่:เพลงของค็อกเทล (วงดนตรี)
หมวดหมู่:เพลงในปี พ.ศ. 2554
หมวดหมู่:ซิงเกิลในปี พ.ศ. 2554
หมวดหมู่:เพลงที่ประพันธ์คำร้องโดยปัณฑพล ประสารราชกิจ
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงออลเทอร์นาทิฟร็อกไทย
หมวดหมู่:เพลงป็อปร็อกไทย
พันธนาการ

"พันธนาการ" เป็นเพลงของวงดนตรีแนวคลาสสิกร็อกร่วมสมัย ค็อกเทล เป็นเพลงลำดับที่ 9 จากอัลบั้ม อินเดอะเมโมรีออฟซัมเมอร์โรมานซ์ ออกจำหน่ายเมื่อวันที่ 27 พฤศจิกายน พ.ศ. 2551 และนำมาทำใหม่อีกครั้ง โดยเป็นเพลงลำดับที่ 4 จากอัลบั้ม เดอะลอดส์ออฟมิสเซอรี ออกจำหน่ายเมื่อวันที่ 2 ตุลาคม พ.ศ. 2557 จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้องและแต่งทำนองโดย ปัณฑพล ประสารราชกิจ และเรียบเรียงโดย ค็อกเทล

**องค์ประกอบทางดนตรี**
เพลง "พันธนาการ" แต่เดิมเคยออกจำหน่ายมาแล้วในอัลบั้ม อินเดอะเมโมรีออฟซัมเมอร์โรมานซ์ ที่มีแนวเพลงเดิมที่เป็นเฮฟวีเมทัล มีความยาว 7 นาที 59 วินาที ซึ่งเป็นเพลงที่มีความยาวมากที่สุดในอัลบั้มชุดนั้นอีกด้วย เพลงในรูปแบบเดิมนี้มี 2 ส่วน ได้แก่ ส่วนที่เป็นดนตรีมีเนื้อร้องประมาณ 5 นาที และส่วนที่เป็นดนตรีบรรเลงอย่างเดียวประมาณ 3 นาที ต่อมาได้นำมาทำขึ้นใหม่อีกครั้งในอัลบั้ม เดอะลอดส์ออฟมิสเซอรี โดยใช้ชื่อเพลง "พันธนาการ" เหมือนเดิม แต่ทำเป็นเพลงเป็นแนวบัลลาด มีการใช้เครื่องสายและเปียโน ทำให้จังหวะเพลงช้าลง และมีความยาวประมาณ 5 นาที ซึ่งมีความกระชับมากขึ้น

**การตอบรับและชาร์ต**
เพลง พันธนาการ ติดชาร์ตสูงสุดอันดับ 23 ใน 100 ของชาร์ตหมวดเพลง จีเอ็มเอ็ม จีเมมเบอร์ ชาร์ต ท็อป 100 ประจำวันที่ 11 ตุลาคม พ.ศ. 2557

**อ้างอิง**

**แหล่งข้อมูลอื่น**
เนื้อเพลงเต็มของเพลงนี้ date=2017-10-27  ที่ จีเมมเบอร์
หมวดหมู่:เพลงไทยสากล
หมวดหมู่:เพลงของค็อกเทล (วงดนตรี)
หมวดหมู่:เพลงในปี พ.ศ. 2551
หมวดหมู่:เพลงในปี พ.ศ. 2557
หมวดหมู่:เพลงที่ประพันธ์คำร้องโดยปัณฑพล ประสารราชกิจ
วิกฤตการณ์ตัวประกันซิดนีย์ พ.ศ. 2557

วันที่ 15–16 ธันวาคม 2557 มือปืนเดี่ยว มาน ฮารอน โมนิส (Man Haron Monis) จับลูกค้าและลูกจ้างคาเฟ่ช็อกโกแลตลินด์ 17 คนเป็นตัวประกัน ที่มาร์ตินเพลซในซิดนีย์ ประเทศออสเตรเลีย หลังคุมเชิงนาน 16 ชั่วโมง เจ้าหน้าที่ตำรวจจากหน่วยปฏิบัติการยุทธวิธีบุกคาเฟ่เมื่อได้ยินเสียงปืนจากด้านใน ตัวประกันหนึ่งคนถูกมือปืนฆ่า ซึ่งต่อมาถูกตำรวจยิงเสียชีวิต ตัวประกันอีกคนหนึ่งตายด้วยอาการหัวใจล้มระหว่างนำส่งโรงพยาบาล
ก่อนหน้านี้ มีผู้เห็นตัวประกันถือธงดำญิฮาดและหลักชะฮาดะฮฺของมุสลิมเป็นภาษาอารบิก (รายงานข่าวทีแรกสับสนกับธงที่รัฐอิสลามอิรักและเลแวนต์ใช้) มีการอธิบายว่ามือปืนนั้นมี "แรงจูงใจทางการเมือง" อนึ่ง มือปืนนั้นมีประวัติข้อกล่าวหาทางเพศและทำร้ายร่างกายยาว และจะมีการพิจารณาคดีเป็นผู้สนับสนุนการฆ่าภรรยาเขา 
ตำรวจถือว่าเหตุการณ์นี้เป็นการโจมตีก่อการร้ายและเจรจากับฮารอนตลอดทั้งวัน กลุ่มมุสลิมราว 50 กลุ่มออกแถลงการณ์ร่วมประณามเหตุการณ์ดังกล่าว

**อ้างอิง**
หมวดหมู่:การจับตัวประกันในประเทศออสเตรเลีย
หมวดหมู่:การก่อการร้ายในประเทศออสเตรเลีย 
หมวดหมู่:พ.ศ. 2557
หมวดหมู่:อาชญากรรม
หมวดหมู่:ปฏิบัติการชิงตัวประกัน
อุทยานโอลิมปิกโซล

อุทยานโอลิมปิกโซล (Seoul Olympic Park) เป็น อุทยานโอลิมปิก สร้างขึ้นเพื่อรองรับการเป็นเจ้าภาพกีฬาโอลิมปิกฤดูร้อน 1988 ตั้งอยู่ที่แขวงพังกี, เขตซงพา โซล ประเทศเกาหลีใต้
สระว่ายน้ำโอลิมปิกในปี พ.ศ. 2555

**สนามกีฬา**
 โอลิมปิกเฟนซิ่งยิมเนเซียม- โอลิมปิกยิมนาสติกอารีนา- สระว่ายน้ำโอลิมปิก (Olympic Swimming Pool)- สนามโอลิมปิกเทนนิส- โอลิมปิกเวโลโดม- โอลิมปิกเวทไลติงยิมเนเซียม - เปลี่ยนชื่อเป็น Woori Financial Art Hall

**สถานที่อื่นๆ**
 มหาวิทยาลัยกีฬาแห่งชาติเกาหลี- ป้อมม็องชน- สวนปติมากรรมโอลิมปิก- โรงแรมโอลิมปิกปาร์คเทล- โอลิมปิกฮอลล์- พิพิธภัณฑ์โอลิมปิกโซล- พิพิธภัณฑ์ศิลปะ SOMA- ประตูสันติภาพโลก- สวนกุหลาบ

**โอลิมปิกฮอลล์**
ในปี พ.ศ 2554 รัฐมนตรีว่าการกระทรวงวัฒนธรรม กีฬาและการท่องเที่ยวได้ร่วมกับกองทุนสนับสนุนการสร้างเสริมกีฬาแห่งเกาหลีใต้ได้ทำการปรับปรุงให้โอลิมปอกฮอลล์กลายเป็นคอนเสิร์ตฮอลล์ โครงการปรับปรุงเป็นระยะเวลา 1 ปี ประกอบไปด้วยการขยายเวทีเป็น 2,452 ที่นั่งในหอประชุมหลัก, ห้องแสดงประวัติศาสตร์ความเป็นมาของเคป๊อป ตั้งแต่ปี 1920 จนถึงยุคปัจจุบัน, มีโรงละครขนาด 240 ที่นั่งสำหรับนักดนตรีแนวอินดี้และศิลปินหน้าใหม่ ในวันที่ 22 มิถุนายน พ.ศ. 2554 โอลิมปิกฮอลล์ได้เปิดให้บริการอีกครั้งพร้อมด้วยการแสดงของนักร้องที่มีชื่อเสียงอาทิเช่น ซูเปอร์จูเนียร์, ทูพีเอ็ม, โฟร์มินิตและอาฟเตอร์สกูล

**งานที่จัดในฮอลล์**
 คิงส์ออฟคอนวีเนียนซ์: Kings of Convenience Live in Seoul - มีนาคม พ.ศ. 2553 - The Swell Season: The Swell Season Live in Seoul - 7 เมษายน พ.ศ. 2553- ทูเอนีวัน: NOLZA 2011 - 26,27 และ 28 สิงหาคม พ.ศ. 2554- บีเอพี: B.A.P - Live on earth - 23 และ 24 กุมภาพันธ์ พ.ศ. 2556- เอพิงก์: Apink 1st concert PINK PARADISE"  30 และ 31 มกราคม พ.ศ. 2558

**อ้างอิง**

**แหล่งข้อมูลอื่น**
  เว็บไซต์อุทยานโอลิมปิกโซล date=2012-07-03 
หมวดหมู่:สนามกีฬาในประเทศเกาหลีใต้
หมวดหมู่:โอลิมปิกฤดูร้อน 1988
หมวดหมู่:สิ่งก่อสร้างในเขตซงพา
หมวดหมู่:อุทยานโอลิมปิก
เซลิน่า เพียซ

เซลิน่า เพียซ (เกิด 25 มกราคม พ.ศ. 2537) ชื่อเล่น เซ เป็นนักแสดงและนางแบบลูกครึ่งไทย-อังกฤษ อดีตนักแสดงสังกัดสถานีวิทยุโทรทัศน์ไทยทีวีสีช่อง 3

**ประวัติ**
เซลิน่า เพียซ กำลังศึกษาระดับปริญญาตรีที่คณะนิเทศศาสตร์ วิทยาลัยนานาชาติ มหาวิทยาลัยกรุงเทพ เริ่มเข้าวงการจากการประกวด Thai Super Model 2010 จากนั้นจึงมีผลงานเดินแบบและถ่ายแบบตามนิตยสารชั้นนำ เช่น แพรว เปรียว พลอยแกมเพชร ฯลฯ ต่อมาได้เซ็นสัญญากับค่ายยูม่าและมีผลงานเรื่องแรกในปี พ.ศ. 2554 คือ กลรักลวงใจ รับบทเป็น การ์ตูน เพื่อนนางเอก คู่กับ โชคชัย บุญวรเมธี  และในปีเดียวกันเธอรับบทเป็น เมย์ หรือ มณทกานต์ คู่กับ วรฤทธิ์ ไวยเจียรนัย จากนั้นจึงได้ผันตัวเป็นนางร้ายในละครเรื่อง  กุหลาบซ่อนกลิ่น และกำลังจะมีละครตามมาเรื่อย ๆ
ปัจจุบัน เซลิน่า เพียซ หมดสัญญากับทางต้นสังกัดแล้ว ปัจจุบันเซ็นเป็นนักแสดงช่อง 8 เป็นเวลา 5 ปี

**ผลงาน**

**ผลงานละครโทรทัศน์**

**อ้างอิง**
หมวดหมู่:นักแสดงหญิงชาวไทย
หมวดหมู่:ชาวไทยเชื้อสายอังกฤษ
หมวดหมู่:นักแสดงจากจังหวัดภูเก็ต
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นางแบบไทย
คลองบางนา

คลองบางนา
คลองบางนา เป็นคลองธรรมชาติในเขตบางนา กรุงเทพมหานคร และอำเภอบางพลี จังหวัดสมุทรปราการ โดยเริ่มจากการแยกมาจากแม่น้ำเจ้าพระยา บริเวณใกล้ ๆ กับกรมสรรพาวุธทหารเรือ ไหลผ่านถนนทางรถไฟสายเก่า ถนนสุขุมวิท ไหลผ่านถนนลาซาล (สุขุมวิท 105) จากนั้นไหลตรงเข้าไปทางทิศตะวันออก ก่อนจะเป็นเส้นแบ่งระหว่างเขตบางนากับอำเภอบางพลี หลังจากนั้นไหลผ่านถนนศรีนครินทร์ ก่อนจะไหลไปทางทิศเหนือ และไหลผ่านถนนบางนา-ตราด และไปสิ้นสุดที่จุดตัดระหว่างคลองเคล็ดและคลองสาหร่าย คลองบางนาในปัจจุบันนี้มีความกว้างต่ำสุดที่ 2 เมตร และมีความกว้างสูงสุดประมาณ 12–14 เมตร คลองมีความยาว 8 กิโลเมตร

**ประวัติ**

**มอญคลองบางนา**
คลองบางนาเป็นที่ตั้งถิ่นฐานของชาวมอญที่ย้ายถิ่นฐานมาจากนครเขื่อนขันธ์ซึ่งอยู่ฝั่งตรงข้ามแม่น้ำเจ้าพระยา โดยชาวมอญนครเขื่อนขันธ์ย้ายเข้าเมืองในสมัยพระบาทสมเด็จพระนั่งเกล้าเจ้าอยู่หัว เมื่อชาวมอญมากขึ้น พื้นที่ในการทำการเกษตรไม่เพียงพอ ชาวมอญกว่า 100 ครอบครัว ทั้งที่เป็นแม่ทัพนายกองและประชาชนที่เป็นเครือญาติกัน ได้ขยับขยายพื้นที่ทำกินมายังปลายคลองบางนา (ไม่ตั้งถิ่นฐานต้นคลองเพราะมีคนไทยจับจองพื้นที่แล้ว) ได้สร้างบ้านพักชั่วคราวและเถียงนาขึ้น ใช้เวลาทำมาหากินในพื้นที่คลองบางนา 6 เดือนคือประมาณพฤษภาคมถึงสิงหาคม
ในหนังสือ ไม่มีนาที่บางนา (พิมพ์ พ.ศ. 2561) เล่าเรื่องราวคุณยายที่เกิดเมื่อ พ.ศ. 2411 ว่าคลองบางนามีปลาน้ำจืดเช่น ปลาตะเพียน ปลาหมอ ปลากระดี่ ปลาสลิด ปลากา ปลาหมู ปลากราย ปลาดุก ปลาช่อง กุ้งต่าง ๆ ดินริมคลองริมตลิ่งจะเป็นที่อยู่อาศัยของปูแสม ปูก้ามดาบ ปลากระจังและปลาเขือ พบหอยหลายชนิด เช่น หอยลาย หอยกาบ หอยแครง หอยขม คลองบางนายังเป็นแหล่งอาหารประเภทผักต่าง ๆ เช่น ผักบุ้งสายบัว ผักกะเฉด ผักแว่น ผักหนาม ผักกูด
ชาวมอญพระประแดงได้ย้ายถิ่นฐานมาตั้งถิ่นฐานอย่างถาวรบริเวณคลองบางนาราว พ.ศ. 2508 เนื่องจากการขยายตัวทางอุตสาหกรรมในอำเภอพระประแดง รวมถึงยังเกิดอาชีพใหม่คือพ่อค้าคนกลาง เกิดโรงสีข้าว 2 แห่งบริเวณคลองบางนา จากข้อมูลเมื่อ พ.ศ. 2560 ครอบครัวชาวมอญริมคลองบางนามีอยู่ 57 ครอบครัว จาก 100 ครอบครัวที่ย้ายมา

**อ้างอิง**
บางนา
หมวดหมู่:คลองในอำเภอบางพลี
แมนยูนิเวิร์สโมเดล 2014

นายแบบจักรวาล 2014 (Men Universe Model 2014) เป็นการจัดการประกวดนายแบบจักรวาลครั้งที่ 7 จัดขึ้นเมื่อวันที่ 10 มิถุนายน พ.ศ. 2557 ณ ซานโตโดมิงโก, สาธารณรัฐโดมินิกัน ในปีนี้มีผู้เข้าประกวด 27 คน จากทั่วโลก โดยบรูโน มูนีฮัน จากประเทศบราซิล ครองตำแหน่งนายแบบจักรวาลประจำปีนี้

**ผลการประกวด**

**ลำดับที่**

**รางวัลพิเศษ**

**นายแบบรูปร่างดี**

**ชุดประจำชาติยอดเยี่ยม**

**ผู้เข้าประกวด**
อาร์เจนตินา – เบนจามิน อาแอรอน ลูโกคอฟสกี- –  ฟิลิปป์ เมิร์ส
*โบลิเวีย – โชเซ การ์ลูส กอนซาเลซ- –  บรูโน มูนีฮัน
*ชิลี – มารีโอ อันโตนิโอ ริเกลเม อากีเลรา
*โคลอมเบีย – โยบานี แคมโป ฟรังโก
*คิวบา – แฟรงก์ อัลบาเรซ บัลเดส
*สาธารณรัฐเช็ก – อาดัม นิธชแมนน์
*สาธารณรัฐโดมินิกัน – อเล็กซานเดอร์ ออร์ติซ
*เอลซัลวาดอร์ – กาเบรียล โอรันโก
*เยอรมนี – หมัดมูห์ คาราตัน
*เนเธอร์แลนด์ – ดิก วีริกส์
*อิตาลี – เอนเดรีย กอบบาโด
*ลักเซมเบิร์ก – ออสวัลโด้ ซานเชซ ริเวรา
*name=เกาะมาร์การิตา –  เอ็ดเวิร์ด เกรกอรี โรคัส เปเรซ
*เม็กซิโก – เอ็ดการ์ กาเบรียล นาวาร์โร กิลแลน
*นิการากัว – เจอรัลด์ เบลส
*ปานามา – เคลาดิโอ ฮอว์กิน
*เปรู – โยเอล คาเบียร์ เฟรนช์ มาร์คีนา
*เปอร์โตริโก – โชเซ โลเปซ
*ฟิลิปปินส์ – มาร์ก เกล็น เดล โรซาริโอ
*โปรตุเกส – บรูโน รูซา
*name=ริเวียรา มายา – เอกตอร์ แดเนียล ตอร์เรส
*name=เกาะเซาน่า – วาเลนติน มาเตโอ โคลอน
*สเปน – ฆวน อันโตเนียว เปญญา ฆิเมเนซ- – อลัน คอสตา
*เวเนซุเอลา –  โชเซ ลุยส์ เฟอร์นันเดซ

**อ้างอิง**

**แหล่งข้อมูลอื่น**
 date=2015-01-29 - นายแบบจักรวาล date=2014-09-25 
หมวดหมู่:แมนยูนิเวิร์สโมเดล
รัฐบาลกลางเปลี่ยนผ่าน

รัฐบาลกลางเปลี่ยนผ่าน (TFG) (Dowladda Federaalka Kumeelgaarka, الحكومة الاتحادية الانتقالية) เป็นรัฐบาลของประเทศโซมาเลียที่นานาชาติรับรอง จนถึงวันที่ 20 สิงหาคม พ.ศ. 2555 เมื่อสิ้นสุดวาระลงอย่างเป็นทางการและเปิดตัวรัฐบาลกลางโซมาเลีย TFG ก่อตั้งขึ้นโดยเป็นส่วนหนึ่งของสถาบันกลางเปลี่ยนผ่านของรัฐบาลที่กำหนดไว้ในกฎบัตรกลางเปลี่ยนผ่าน ซึ่งสภานิติบัญญัติกลางเพื่อการเปลี่ยนผ่านมีมติเห็นชอบเมื่อเดือนพฤศจิกายน พ.ศ. 2547
รัฐบาลกลางเปลี่ยนผ่านอย่างเป็นทางการใช้อำนาจบริหาร สภานิติบัญญัติกลางเปลี่ยนผ่านใช้นิติบัญญัติ รัฐบาลมีประธานาธิบดีโซมาเลียเป็นหัวหน้า คณะรัฐมนตรีรายงานประธานาธิบดีผ่านนายกรัฐมนตรี
การสนับสนุนจากสหประชาชาติ สหภาพแอฟริกา และสหรัฐอเมริกา TEG ต่อสู้กับอัล ชาบาบกลุ่มก่อการร้ายที่ควบคุมภาคใต้ของประเทศอย่างเต็มรูปแบบ ในเดือนสิงหาคม พ.ศ. 2554 TEG และ AMISOM (ภารกิจพิเศษของสหภาพแอฟริกาในโซมาเลีย) ได้ร่วมกับควมคุมและจัดการรักษาความปลอดภัยในกรุง

**อ้างอิง**
หมวดหมู่:รัฐสิ้นสภาพในทวีปแอฟริกา
หมวดหมู่:รัฐบาลโซมาเลีย
หมวดหมู่:สงครามกลางเมืองโซมาเลีย
หมวดหมู่:ประวัติศาสตร์การเมืองโซมาเลีย
ชื่อบุคคลเวียดนาม

ชื่อบุคคลเวียดนาม ชื่อของคนเวียดนามส่วนใหญ่ประกอบไปด้วยชื่อสกุล ชื่อกลาง และชื่อตัว ซึ่งไม่เหมือนหลายประเทศที่เขียนชื่อก่อนแล้วตามด้วยนามสกุล ตัวอย่างเช่น บุคคลชื่อ เหงียน เติ๊น สุง (Nguyễn Tấn Dũng) ประกอบด้วยชื่อสกุลคือ "เหงียน", ชื่อกลางคือ "เติ๊น" และชื่อตัวคือ "สุง" นอกจากนี้อาจมีกรณีพิเศษที่ชื่อมีเพียง 2 คำหรือมากกว่า 3 คำ 

**รายชื่อนามสกุลที่ใช้กันมาก**
แผนภูมินามสกุลเวียดนามที่ใช้กันมาก
#เหงียน (Nguyễn, 阮) ร้อยละ 38
#เจิ่น (Trần, 陳) ร้อยละ 11
#เล (Lê, 黎) ร้อยละ 9.5
#ฝั่ม (Phạm, 范) ร้อยละ 7.1
#ฮหว่าง (Hoàng, 黃) ร้อยละ 5.1
#ฟาน (Phan, 潘) ร้อยละ 4.5
#หวอ (Võ, 武) ร้อยละ 3.9
#ดั่ง (Đặng, 鄧) ร้อยละ 2.1
#บู่ย (Bùi, 裴) ร้อยละ 2
#โด๋ (Đỗ, 杜) ร้อยละ 1.4
#โห่ (Hồ, 胡) ร้อยละ 1.3
#โง (Ngô, 吳) ร้อยละ 1.3
#เซือง (Dương, 楊) ร้อยละ 1
#ลี้ (Lý, 李) ร้อยละ 0.5

**ดูเพิ่ม**
 ชื่อบุคคลจีน- ชื่อบุคคลญี่ปุ่น- ชื่อบุคคลเกาหลี- นามสกุล

**แหล่งข้อมูลอื่น**
 Vietnamese Name in Olden Day- Vietnamese names- Vietnamese names for girls and boys- Introduction to Vietnamese Language
หมวดหมู่:ชื่อ
หมวดหมู่:ชื่อบุคคล
หมวดหมู่:วัฒนธรรมเวียดนาม
หมวดหมู่:ประเพณีเวียดนาม
หมวดหมู่:ชาวเวียดนาม
สภาความสมานฉันท์และการฟื้นฟูโซมาเลีย

สภาความสมานฉันท์และการฟื้นฟูโซมาเลีย คือ ขบวนการทางการเมืองและองค์การกึ่งทหารที่ตั้งอยู่ในภาคใต้ของประเทศโซมาเลีย ก่อตั้งขึ้นในปี พ.ศ. 2544 โดยฮุสเซน โมฮัมเหม็ด ฟาระห์ ไอดิดบุตรชายของผู้นำฝ่ายค้านโมฮัมเหม็ด ฟาระห์ ไอดิด แยกตัวออกมาจากแนวร่วมชาติโซมาเลียซึ่งนำโดยไอดิด เพื่อต่อต้านการปกครองของรัฐบาลเปลี่ยนผ่านแห่งชาติและแนวร่วมหุบเขาจูบาในช่วงพ.ศ. 2544 ถึงพ.ศ. 2547 ในที่สุดก็ได้ยุบและรวมตัวเข้ากับรัฐบาลกลางเปลี่ยนผ่าน

**อ้างอิง**
หมวดหมู่:สงครามกลางเมืองโซมาเลีย
หมวดหมู่:การเมืองโซมาเลีย
รัฐบาลกลางโซมาเลีย

รัฐบาลกลางโซมาเลีย (Dowladda Federaalka Soomaaliya, الحكومة الفيدرالية الصومالية) เป็นรัฐบาลโซมาเลียที่นานาชาติรับรอง และเป็นความพยายามในการจัดตั้งรัฐบาลกลางครั้งแรกของประเทศโซมาเลียนับตั้งแต่การล่มสลายของสาธารณรัฐประชาธิปไตยโซมาลี โดยแทนที่รัฐบาลกลางเปลี่ยนผ่าน (TFG) โซมาเลียในวันที่ 20 สิงหาคม ค.ศ. 2012 ด้วยการใช้รัฐธรรมนูญโซมาเลีย
รัฐบาลอย่างเป็นทางการประกอบด้วยอำนาจบริหารโดยรัฐบาล รัฐสภาทำหน้าที่นิติบัญญัติ มีประมุขคือประธานาธิบดีโซมาเลีย ผู้ที่คณะรัฐมนตรีรายงานผ่านนายกรัฐมนตรี

**อ้างอิง**

**แหล่งข้อมูลอื่น**
 Federal Government of Somaliafix-attempted=yes 
หมวดหมู่:การเมืองโซมาเลีย
หมวดหมู่:รัฐบาลโซมาเลีย
โตเกียวกูล

โตเกียวกูล () เป็นการ์ตูนญี่ปุ่นแนวเซเน็ง โดย ซุย อิชิดะ ซึ่งได้รับการตีพิมพ์ลงในนิตยสาร ยังค์จัมป์รายสัปดาห์ ของสำนักพิมพ์ชูเอชะ ระหว่างปี พ.ศ. 2554–2557 ซึ่งฉบับมังงะมีอยู่ด้วยกันทั้งหมด 14 เล่ม ต่อมา ได้ถูกนำไปสร้างเป็นอนิเมะ โดยสตูดิโอปิเอโรซึ่งมีอยู่สี่ภาคหลัก และตอนพิเศษอีกสองตอน ดังนี้ 
- โตเกียวกูล (Tokyo Ghoul)  ออกอากาศระหว่าง กรกฎาคม–กันยายน พ.ศ. 2557
- โตเกียวกูล √A (Tokyo Ghoul √A)  ออกอากาศระหว่าง มกราคม–มีนาคม พ.ศ. 2558
- โตเกียวกูล แจ็ค (Tokyo Ghoul［JACK］)  ออกอากาศแบบตอนเดียวใน วันที่ 30 กันยายน 2558
- โตเกียวกูล ปินโตะ (Tokyo Ghoul［PINTO］)  ออกอากาศแบบตอนเดียวใน วันที่ 25 ธันวาคม 2558
- โตเกียวกูล:รี (Tokyo Ghoul:Re)  ออกอากาศระหว่าง เมษายน-มิถุนายน พ.ศ. 2561
- โตเกียวกูล:รี ซีซัน 2 (Tokyo Ghoul:re 2nd Season)  ออกอากาศระหว่าง ตุลาคม-ธันวาคม พ.ศ 2561
ในประเทศไทย เรี่องนี้ได้ลิขสิทธิ์ฉบับมังงะโดยสยามอินเตอร์มัลติมีเดีย ได้สิทธิ์การจัดจำหน่ายทั้งภาคแรก และภาค รี ส่วนฉบับอนิเมะได้ลิขสิทธิ์โดยทีไอจีเอ ได้สิทธิ์การออกฉายและจัดจำหน่ายอนิเมะทั้งสองภาค

**เนื้อเรื่อง**
ในโตเกียวเขต 20 คาเนกิ เคน เด็กหนุ่มมหาลัย ผู้ซึ่งพ่อและแม่ได้เสียชีวิตไปแล้ว ได้ถูกกูลสาวตนหนึ่งชื่อ ริเสะ หญิงสาวที่เขาชื่นชอบและขอออกเดตด้วย หลอกล่อเขาไปในที่ลับตาคนเพื่อที่จะกินเขา ระหว่างที่กำลังหลบหนีเอาตัวรอด ได้เกิดอุบัติเหตุขึ้นกับ ริเสะ และเขาก็ได้สลบไปด้วยอาการบาดเจ็บสาหัส เมื่อเขาฟื้นขึ้นหลังจากการผ่าตัดรักษาชีวิต เขาก็พบว่ามีความผิดปกติเกิดขึ้นกับตัวเอง และค้นพบว่าตัวเองได้ได้กลายเป็นครึ่งมนุษย์ครึ่งกูล (กูลตาเดียว) และไม่สามารถรับประทานอาหารของมนุษย์ได้ ระหว่างที่เขากำลังทุกข์ทรมานกับความหิวโหย เขาก็ได้รับความช่วยเหลือจากเหล่ากูลที่สังกัดร้านกาแฟนามว่า "อันเทย์คุ" ซึ่งสมาชิกของร้านกาแฟแห่งนี้ล้วนเป็นกูลกันทั้งสิ้น สิ่งเหล่านี้ทำให้ คาเนกิ เคน เริ่มยอมรับในตัวตนของเขา เพื่อที่จะได้เข้าใจการเป็นครึ่งมนุษย์ครึ่งกูล และเรียนรู้วิถีชีวิตของกูล เอาชีวิตรอดในโลกของกูล พร้อมๆกับการที่เขาตัองใช้ชีวิตอย่างเสแสร้ง และปิดบังความจริงเพื่อไม่ให้เพื่อนสนิทเพียงคนเดียวของเขา ฮิเดะ และมนุษย์ทั่วไปได้รับรู้

**ตัวละคร**
คาเนกิ เคน 金木 研 kaneki ken 
นางาจิกะ ฮิเดะโยชิ 永近 英良 Nagachika Hideyoshi 
คามิชิโระ ริเสะ 神代 利世 Kamishiro Rize 
นิชิโอะ นิชิกิ 西尾 錦 Nishio Nishiki 
คิริชิมะ โทวกะ 霧嶋 董香 Kirishima Touka
โยชิมุระ 芳村 Yoshimura
โยโมะ เร็นจิ 四方 蓮示 Yomo Renji
อุตะ ウタ Uta
ฟูเองุจิ ฮินามิ 笛口 雛実 Fueguchi Hinami
ฟูเองุจิ เรียวโกะ 笛口 リョーコ Fueguchi Ryouko
ซึกิยามะ ชู 月山 習 Tsukiyama Shuu
มาโดะ คุเรโอะ  真戸 呉緒 Mado Kureo
อาม่อน โคทาโร่ 亜門 鋼太朗 Koutarou Amon
โอโมริ ยาคุโมะ (เจสัน) 大守 八雲 Oomori Yakumo
คิริชิมะ อายาโตะ 霧嶋 絢都 Kirishima Ayato

**รายชื่อตอน**

**แหล่งข้อมูลอื่น**
  โตเกียวกูล ที่ ยังค์จัมป์รายสัปดาห์ -  เว็บไซต์อนิเมะอย่างเป็นทางการ -  ดูโตเกียวคูลทุกตอนแบบถูกลิขสิทธิ์ ได้ที่ TrueID Movie date=2020-10-26 

หมวดหมู่:มังงะที่ตีพิมพ์ในปี พ.ศ. 2554
หมวดหมู่:อนิเมะที่ออกฉายในปี พ.ศ. 2557
หมวดหมู่:อนิเมะที่ออกฉายในปี พ.ศ. 2558
หมวดหมู่:มังงะที่ตีพิมพ์ในปี พ.ศ. 2557
หมวดหมู่:ปิเอโร (บริษัท)
หมวดหมู่:ทูนามิ
หมวดหมู่:เมเดียลิงก์
หมวดหมู่:หนังสือการ์ตูนที่มีฉากในโตเกียว
หมวดหมู่:อนิเมะของครันชีโรล
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:ผลงานที่ถูกแบนในจีน
หมวดหมู่:การตรวจพิจารณาโทรทัศน์ในประเทศจีน
หมวดหมู่:มังงะที่ได้รับการดัดแปลงเป็นภาพยนตร์
กะเหรี่ยงแดงตะวันตก

เจ้าฟ้ากะเหรี่ยงแดงที่เดลฮี ดูร์บาร์ เมื่อ พ.ศ. 2446 เจ้าฟ้าของบอละแค กันตรวดี และเจโบจียืนอยู่แถวหลัง
กะเหรี่ยงแดงตะวันตก (Western Karenni) เป็นการรวมเรียกกลุ่มรัฐกะเหรี่ยงแดง 4 รัฐที่อยู่ทางฝั่งตะวันตกของแม่น้ำสาละวิน ได้แก่ บอละแค นามเมกอน นองปาเล และเจโบจี ในวันที่ 21 มิถุนายน พ.ศ. 2418 รัฐบาลของบริติชอินเดียและพระเจ้ามินดงแห่งราชวงศ์อลองพญา ได้ลงนามในสนธิสัญญารับรองเอกราชของกะเหรี่ยงแดงตะวันตก ในวันที่ 23 มกราคม พ.ศ. 2434 กะเหรี่ยงแดงตะวันตกเข้าเป็นรัฐในอารักขาของบริติชอินเดีย
ใน พ.ศ. 2407 เจ้าฟ้ากะเหรี่ยงแดงได้ร้องขอให้อังกฤษเข้ามาอารักขา แต่อังกฤษไม่ได้แสดงความสนใจ หลังจากเจ้าฟ้าพระองค์นั้นสิ้นพระชนม์ใน พ.ศ. 2412 โอรสทั้งสององค์หวั่นเกรงการรุกรานของพม่าจึงร้องขอการคุ้มครองจากอังกฤษ แต่อังกฤษปฏิเสธ เมื่อพม่าต้องการรวมเขตของกะเหรี่ยงแดงเข้ามาในการปกครอง อังกฤษได้รับรองความเป็นเอกราชของรัฐทั้งสี่ ซึ่งต่อมา รัฐเหล่านี้ถือเป็นรัฐในอารักขาของอังกฤษตั้งแต่ 21 มิถุนายน พ.ศ. 2418

**อ้างอิง**
หมวดหมู่:รัฐสิ้นสภาพในประเทศพม่า
กันตรวดี

เจ้าฟ้ากะเหรี่ยงแดงที่เดลฮี ดูร์บาร์ เมื่อ พ.ศ. 2446 เจ้าฟ้าของบ่อลาแก กันตรวดี และเจโบจียืนอยู่แถวหลัง
เขตการปกครองในกลุ่มรัฐฉานและกลุ่มรัฐกะเหรี่ยงแดงที่ถูกผนวกเข้ากับประเทศไทยในระหว่างสงครามโลกครั้งที่ 2 เรียกว่า สหรัฐไทยเดิม
กันตรวดี (Kantarawadi  หรือ Gantarawadi) เป็นรัฐหนึ่งในกลุ่มรัฐกะเหรี่ยงแดง ซึ่งปัจจุบันอยู่ในรัฐกะยา ประเทศพม่า บางครั้งเรียก กะเหรี่ยงแดงตะวันออก เพราะตั้งอยู่บนฝั่งตะวันออกของแม่น้ำสาละวิน

**ประวัติศาสตร์**
กลุ่มรัฐกะเหรี่ยงแดงหรือยางแดง เป็นดินแดนอิสระที่ปกครองด้วยเจ้าฟ้าและถูกควบคุมโดยเจ้าฟ้าไทใหญ่มาแต่เดิม ในราวพุทธศตวรรษที่ 24 มีรัฐที่เป็นเอกราชโดยสมบูรณ์ 5 รัฐ ต่อมา ใน พ.ศ. 2407 เจ้าฟ้ากะเหรี่ยงแดงได้ร้องขอให้อังกฤษเข้ามาอารักขา แต่อังกฤษไม่ได้แสดงความสนใจ หลังจากเจ้าฟ้าพระองค์นั้นสิ้นพระชนม์ใน พ.ศ. 2412 โอรสทั้งสององค์หวั่นเกรงการรุกรานของพม่าจึงร้องขอการคุ้มครองจากอังกฤษ แต่อังกฤษปฏิเสธ เมื่อพม่าต้องการรวมเขตของกะเหรี่ยงแดงเข้ามาในการปกครอง อังกฤษได้รับรองความเป็นเอกราชของรัฐทั้งสี่ ซึ่งต่อมา รัฐกะเหรี่ยงแดง 4 รัฐคือบ่อลาแก นามเมกอน นองปาเล และเจโบจี ถือเป็นรัฐในอารักขาของอังกฤษตั้งแต่ 21 มิถุนายน พ.ศ. 2418 ส่วนกันตรวดีถือว่าเป็นเอกราชแต่ไม่อยู่ภายใต้การอารักขาของอังกฤษ กันตรวดีเริ่มส่งบรรณาการให้อังกฤษในสมัยเจ้าฟ้าลอปอเมื่อ พ.ศ. 2431 ต่อมาเจ้าฟ้าลาวีที่ครองเมืองต่อมาได้ยอมจ่ายบรรณาการ 5,000 รูปีให้แก่อังกฤษเพื่อประกันตำแหน่งเจ้าฟ้าของตน
ในวันที่ 27 พฤษภาคม พ.ศ. 2485 ระหว่างสงครามโลกครั้งที่ 2 รัฐเชียงตุงถูกรุกรานโดยกองทัพพายัพของไทย ต่อมา สนธิสัญญาระหว่างจักรวรรดิญี่ปุ่นกับจอมพล ป. พิบูลสงครามของไทยในเดือนธันวาคม ปีเดียวกันนั้น ได้ยกดินแดนรัฐกันตรวดีซึ่งอยู่ระหว่างชายแดนไทยกับแม่น้ำสาละวินให้เป็นส่วนหนึ่งของสหรัฐไทยเดิม ซึ่งมีดินแดนเชียงตุงและเมืองพาน การผนวกเกิดขึ้นเมื่อ 1 สิงหาคม พ.ศ. 2486 ไทยได้คืนดินแดนที่ผนวกนี้ใน พ.ศ. 2488 และยกเลิกการอ้างสิทธิเหนือดินแดนนี้ในพ.ศ. 2489 เพื่อเข้าเป็นสมาชิกสหประชาชาติ และถอนตัวจากการต้องเป็นผู้แพ้สงครามเพราะเข้าร่วมกับฝ่ายอักษะ

**อ้างอิง**
หมวดหมู่:รัฐสิ้นสภาพในประเทศพม่า
แมนยูนิเวิร์สโมเดล 2013

นายแบบจักรวาล 2013 (Men Universe Model 2013) เป็นการจัดการประกวดนายแบบจักรวาลครั้งที่ 6 จัดขึ้นเมื่อวันที่ 31 พฤษภาคม พ.ศ. 2556 ณ ซานโตโดมิงโก, สาธารณรัฐโดมินิกัน ในปีนี้มีผู้เข้าประกวด 29 คน จากทั่วโลก โดยราฟาเอล อาร์มาโด ชาเบซ เบลัซเกซ จากริเวียรา มายา ครองตำแหน่งนายแบบจักรวาลประจำปีนี้

**ผลการประกวด**

**ลำดับที่**

**รางวัลพิเศษ**

**นายแบบรูปร่างดี**

**ผู้เข้าประกวด**
 แองโกลา – อัลเบอร์โต โคลิโน-  – จานนี เซนนีเซล- โบลิเวีย – มูริโญ เซร์คีโอ เดล อันกาซาน-  – เจา เปาลู อันเดรีย- แคเมอรูน – จอห์น ดิดิเยร์ มาฮอพ- โคลอมเบีย – ดูเวอ การ์บาคัล- กือราเซา – เอ็นโตมาร์ ฟรานซิสโก- คิวบา – โชเซ โปเตรา- สาธารณรัฐเช็ก – มิโรสลาฟ โกแลนยา- สาธารณรัฐโดมินิกัน – วอลเตอร์ ปิเนด้า- เอกวาดอร์ – ไคเม ซานเชซ ซานทานแดร์- เอลซัลวาดอร์ – คอร์เค ปานาเมโย- เฮติ – ไทรีส กายสัน- ฮอนดูรัส – กิลเบอ เบนจามิน กูเตียร์เรซ ปอนเซ- อิตาลี – มาร์โก บัฟฟาร์ดิ- name=เกาะมาร์การิตา – ออกัสตัส โชเซ เซนเตโน เกตรา- เม็กซิโก – เซร์คีโอ เฟลีเป เมแลนเดซ เรโบโย- ปานามา – อานูเฟด โรซาริโอ- เปรู – อาเลกซิส เคซุส เดซการ์โซ- เปอร์โตริโก – เอียน โทส การ์เซีย- name=ริเวียรา มายา – ราฟาเอล อาร์มาโด ชาเบซ เบลัซเกซ- name=เกาะเซาน่า – คอร์เค บรอธ โมตา- เซเนกัล – อาซิซ กาย- สโลวาเกีย – คาโรล ปารติโก- สโลวีเนีย – แมตแจ๊ส คูเมจ- สเปน – ราอุล ซุการ์ มิยา-  – แอนดรู เอมิลิโอ คาบัน- หมู่เกาะเวอร์จินของสหรัฐอเมริกา – อีวาน โรเบลส- เวเนซุเอลา – คริสเตียน โยฮัน โรดรีเกซ ฟลอเรส

**อ้างอิง**

**แหล่งข้อมูลอื่น**
  date=2015-01-29 -  นายแบบจักรวาล date=2014-09-25 
หมวดหมู่:แมนยูนิเวิร์สโมเดล
สิมโพย

สิมโพย (Shen Pei; w=Shen P'ei) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นที่ปรึกษาคนสำคัญของอ้วนเสี้ยว

**ประวัติ**
สิมโพย เป็นชาวเมืองอุ้ยจวิ้น มีฉายาว่า เจิ้งหนาน เป็นคนเข้มแข็ง เด็ดขาด ซื่อสัตย์สุจริต ใจใหญ่ ชำนาญในการรบ เป็นนายทหารที่อ้วนเสี้ยวศรัทธาและไว้วางใจมาก ในการรบครั้งสำคัญที่กัวต๋อ สิมโพยเป็นผู้ออกความคิดสร้างเนินดินขึ้นรอบค่ายโจโฉ แล้วให้ทหารขึ้นระดมยิงเกาทัณฑ์เข้าไปในค่าย ทำให้ทหารโจโฉเสียขวัญ เมื่ออ้วนเสี้ยวตายแล้ว สิมโพยยังคงต่อสู้กับโจโฉ ป้องกันแคว้นกิจิ๋วอย่างเต็มที่ ให้ทหารยิงเกาทัณฑ์ฆ่าโจโฉที่ควบม้าเข้ามาใกล้กำแพงเมือง เกาทัณฑ์ถูกหมวกโจโฉทะลุ ในที่สุด โจโฉขุดคลองระบายน้ำท่วมเมืองกิจิ๋ว แล้วเข้ายึดจับตัวสิมโพยได้ จึงเกลี้ยกล่อมให้ยอมสวามิภักดิ์แต่โดยดี สิมโพยยืนหยัดว่า ถ้ามีชีวิตอยู่ก็ขอเป็นข้าของอ้วนเสี้ยว ถ้าหาชีวิตไม่แล้วก็ขอเป็น ผีรับใช้อ้วนเสี้ยวต่อไป โจโฉจนใจ ต้องสั่งให้เอาตัวไปตัดศีรษะ ก่อนที่บู๋ซุจะลงดาบ สิมโพยขอกระทำคำนับนายซึ่งอยู่ทางทิศเหนือแล้วจึงให้ฟันคอ ความทราบถึงโจโฉ ได้กล่าวว่า “สิมโพยนี้มีความสัตย์ซื่อต่อนายนัก ผู้ใดจะทำราชการไปข้างหน้า จงดูเยี่ยงอย่างสิมโพยเถิด”

**ดูเพิ่ม**
 สามก๊ก- อ้วนเสี้ยว
สิมโพย
หมวดหมู่:ข้าราชการของอ้วนเสี้ยว
คริส วิลเลียมส์

คริส วิลเลียมส์ (Chris Williams) เป็นผู้กำกับภาพยนตร์ นักเขียนบทภาพยนตร์ และแอะนิเมเตอร์ชาวอเมริกัน ในวอลท์ ดิสนีย์ แอนิเมชัน สตูดิโอส์  เป็นผู้กำกับภาพยนตร์สั้น Glago's Guest และเป็นผู้กำกับร่วมของภาพยนตร์เรื่อง โบลท์ ซูเปอร์โฮ่ง ฮีโร่หัวใจเต็มร้อย และ บิ๊กฮีโร่ 6

**ประวัติ**
วิลเลียมส์เกิดที่รัฐมิสซูรี และใช้ชีวิตช่วง 25 ปีแรกที่เมืองวอเตอร์ลู รัฐออนแทรีโอ ประเทศแคนาดา ที่ซึ่งพ่อของเขาเป็นอาจารย์สอนวิชาจิตวิทยาที่มหาวิทยาลัยวอเตอร์ลู วิลเลียมส์ศึกษาที่วิทยาลัยเชอริดัน ในหลักสูตรแอนิเมชัน หลังจากจบการศึกษาก็ได้เข้าทำงานกับดิสนีย์ และย้ายมาอยู่ที่ลอสแอนเจลิส
วิลเลียมส์ได้ร่วมทำงานในแผนกเนื้อเรื่องของภาพยนตร์ มู่หลาน, จักรพรรดิกลายพันธุ์ อัศจรรย์พันธุ์ต๊อง, และ มหัศจรรย์หมีผู้ยิ่งใหญ่ ในเดือนกุมภาพันธ์ พ.ศ. 2550 ได้มีการประกาศว่าวิลเลียมส์จะเป็นผู้กำกับภาพยนตร์ชื่อเรื่องว่า American Dog ซึ่งต่อมาใช้ชื่อเรื่องว่า Bolt (โบลท์ ซูเปอร์โฮ่ง ฮีโร่หัวใจเต็มร้อย) โดยเป็นผู้กำกับร่วมกับไบรอน โฮเวิร์ด 
ในเดือนกรกฎาคม พ.ศ. 2553 มีการรายงานจากหลายแหล่งข่าวว่าวิลเลียมส์จะเป็นผู้กำกับภาพยนตร์ที่ดัดแปลงจากนิยายวิทยาศาสตร์เรื่อง The King of the Elves ของฟิลิป เค. ดิก  อย่างไรก็ดี ในเดือนธันวาคม พ.ศ. 2556 ได้มีการประกาศวิลเลียมส์จะได้ร่วมกำกับภาพยนตร์ของดิสนีย์อีกเรื่องหนึ่งคือ บิ๊กฮีโร่ 6  ภาพยนตร์ที่ได้รับแรงบันดาลใจจากการ์ตูนของมาร์เวลคอมิกส์ในชื่อเรื่องเดียวกัน โดยเป็นผู้กำกับร่วมกับดอน ฮอลล์

**ผลงานภาพยนตร์**

**อ้างอิง**

**แหล่งข้อมูลอื่น**
 Chris Williams
หมวดหมู่: ผู้กำกับภาพยนตร์ชาวอเมริกัน